CELEX: 31986R0678
Language: el
Date: 1986-03-03 00:00:00
Title: Κανονισμός (ΕΟΚ) αριθ. 678/86 του Συμβουλίου της 3ης Μαρτίου 1986 για την τροποποίηση του κανονισμού (ΕΟΚ) αριθ. 1736/85 περί προσωρινής αναστολής των αυτόνομων δασμών του κοινού δασμολογίου για έναν ορισμένο αριθμό βιομηχανικών προϊόντων όσον αφορά τη διάκριση ex 54.03 Β Ι α)

Avis juridique important

|

31986R0678

Κανονισμός (ΕΟΚ) αριθ. 678/86 του Συμβουλίου της 3ης Μαρτίου 1986 για την τροποποίηση του κανονισμού (ΕΟΚ) αριθ. 1736/85 περί προσωρινής αναστολής των αυτόνομων δασμών του κοινού δασμολογίου για έναν ορισμένο αριθμό βιομηχανικών προϊόντων όσον αφορά τη διάκριση ex 54.03 Β Ι α)  

Επίσημη Εφημερίδα αριθ. L 062 της 05/03/1986 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 678/86 ΤΟΥ ΣΥΜΒΟΥΛΙΟΥ  της 3ης Μαρτίου 1986  για την τροποποίηση του κανονισμού (ΕΟΚ) αριθ. 1736/85 περί προσωρινής αναστολής των αυτόνομων δασμών του κοινού δασμολογίου για έναν ορισμένο αριθμό βιομηχανικών προϊόντων όσον αφορά τη διάκριση ex 54.03 Β Ι α)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,  Εκτιμώντας:  ότι ο κανονισμός (ΕΟΚ) του αριθ. 1736/85 του Συμβουλίου (1), αναστέλλει προσωρινά τον αυτόνομο δασμό του κοινού δασμολογίου ύψους 1,9 % για το προϊόν της διάκρισης ex 54.03 Β 1 α) (νήματα από λινάρι αλεύκαστα (εκτός από τα νήματα στουπιών) μήκους, ανά χιλιόγραμμο, 30 000 μέτρων ή λιγότερο, προοριζόμενα για την κατασκευή πολλαπλών ή σχοινοφόρων νημάτων για τη βιομηχανία υποδημάτων ή για την επίδεση σχοινιών)·  ότι ο δασμός αυτός συνδέεται άμεσα με τη μείωση του συμβατικού δασμού της διάκρισης 54.03 Β Ι α) του κοινού δασμολογίου, για το 1985, από τον κανονισμό (ΕΟΚ) αριθ. 3400/84 (2)·  ότι, με την ίδια διάκριση, το ποσοστό του συμβατικού δασμού μειώθηκε, με τον κανονισμό (ΕΟΚ) αριθ. 3331/85 (3), σε 1,8 % από 1ης Ιανουαρίου 1986·  ότι ενδείκνυται να τροποποιηθεί ο κανονισμός (ΕΟΚ) αριθ. 1736/85 ώστε να ισχύει και για τον αυτόνομο δασμό η μείωση του συμβατικού δασμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον πίνακα ΙΙΙ που προσαρτάται στον κανονισμό (ΕΟΚ) αριθ. 1736/85, ο δασμός που αναγράφεται για τη διάκριση ex 54.03 Β Ι α) του κοινού δασμολογίου αντικαθίσταται από το 1,8.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Μαρτίου 1986.  Για το Συμβούλιο  Ο Πρόεδρος  W. F. van EEKELEN  (1) ΕΕ αριθ. L 170 της 1. 7. 1985, σ. 1.  (2) ΕΕ αριθ. L 320 της 10. 12. 1984, σ. 224.  (3) ΕΕ αριθ. L 331 της 9. 12. 1985, σ. 224.